22. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ Αριθ. 2054482/6210/9922 της 26 Αυγ./16 Σεπτ. 1993 (ΦΕΚ Β΄ 718) Χορήγηση ειδών ατομικής προστασίας σε υπαλλήλους του Οργανισμού Κεντρικής Αγοράς Αθηνών. Έχοντας υπόψη: α.Τη διάταξη του άρθρ.7 της αριθ. 88555/3293/4.10.88 Κ.Υ.Α. «Υγιεινή και Ασφάλεια του προσωπικού του Δημοσίου, των Ν.Π.Δ.Δ. και των Ο.Τ.Α.», που κυρώθηκε με το άρθρ.39 του Νομ. 1836/89. β.Το αριθ. 1891/24.6.93 έγγραφο του Οργανισμού Κεντρικής Αγοράς Αθηνών με το οποίο προτείνεται η χορήγηση ειδών ατομικής προστασίας σε διάφορες κατηγορίες εργαζομένων του Οργανισμού. γ.Την αριθ. Υ. 2009/20.5.93 (ΦΕΚ 365/Β/ 21.5. 93) απόφαση του Πρωθυπουργού και του Υπουργού Οικονομικών (Ανάθεση αρμοδιοτήτων στους Υφυπουργούς Οικονομικών). δ.Την αριθ. 1941/9.12.92 απόφαση του Πρωθυπουργού και του Υπουργού Εργασίας (Ανάθεση αρμοδιοτήτων στον Υφυπουργό Εργασίας Νικόλαο Αγγελόπουλο ΦΕΚ 732/Β), αποφασίζουμε: 1.Στους εργαζόμενους σε επικίνδυνες και ανθυγιεινές απασχολήσεις στους χώρους της Κεντρικής Λαχαναγοράς Αθηνών χορηγούνται τα παρακάτω είδη ατομικής προστασίας: α.Στους Ηλεκτροτεχνίτες, πρακτικούς μηχανικούς, οδηγούς αυτοκινήτων, τεχνίτες συνεργείου και βοηθούς αυτών και στους εργάτες κάθε κατηγορίας δύο (2) ενδυμασίες εργασίας, ένα (1) ζευγάρι άρβυλα με καττύματα από ελαστικό και ένα (1) αδιάβροχο κάθε τρία (3) χρόνια. Στους εργάτες κάθε κατηγορίας χορηγείται επί πλέον κάθε τρία (3) χρόνια και ένα (1) ζευγάρι μπότες. β.Στις καθαρίστριες 2 ρόμπες και ένα (1) ζευγάρι γαλότσες από πλαστικό κάθε 3 χρόνια. γ. Στους εργάτες ψυγείου και στους χειριστές κλαρκ 2 μάλλινες φανέλλες, με μακριά μανίκια, 2 μάλλινα ζευγάρια κάλτσες, 2 μάλλινα παντελόνια,1 ζευγάρι δερμάτινα γάντια, 1 μάλλινο πουλόβερ, 1 πλαστικό σακκάκι με εσωτερική επένδυση από ύφασμα και 1 μάλλινο καπέλο, κάθε 3 χρόνια. δ.Στους φύλακες και κλητήρες 1 κοστούμι με πηλήκιο και 1 πουκάμισο, 1 ζευγάρι δερμάτινα παπούτσια (ημιάρβυλα) και ένα αδιάβροχο κάθε 3 χρόνια. ε.Στους πρακτικούς μηχανικούς, ηλεκτρολόγους, τεχνίτες συντηρήσεως και υδραυλικούς χορηγούνται 2 ζευγάρια γάντια από ελαστικό ενισχυμένα ή αμιάντου και 1 κράνος πλαστικό. (Μετά τη σελ. 88,708) Σελ. 88,709 Τεύχος 1275-Σελ. 75 Κεντρική Αγορά Αθηνών 5.Β.ζ.18-22 2.Τα ανωτέρω είδη ατομικής προστασίας αποτελούν περιουσιακό στοιχείο του Οργανισμού Κεντρικής Αγοράς Αθηνών και θα αντικαθίστανται μόνο με την παράδοση των παλαιών. 3.Η παράδοση θα γίνεται με σχετικό αποδεικτικό. 4.Δεν παρέχεται δυνατότητα αποτιμήσεως των ειδών αυτών σε χρήμα. 5.Παρέχεται δυνατότητα αντικαταστάσεως ορισμένων ειδών με άλλα ίσης αξίας, όταν τούτο επιβάλλεται από τις συνθήκες εργασίας. 6.Οι εκπρόσωποι των εργαζομένων θα συμμετέχουν στη διαδικασία προμήθειας, παράδοσης και διανομής των ειδών ατομικής προστασίας στους εργαζομένους. 7.Από τις διατάξεις της απόφασης αυτής προκαλείται δαπάνη ύψους 1.400.000 δρχ. σε βάρος του προϋπολογισμού του Οργανισμού Κεντρικής Αγοράς Αθηνών, όπου υπάρχει σχετική πίστωση στους κωδικούς Κ.Α. 1522, 1528 και 1531. 